hotchpotch/miracl-hf-unified huggingface dataset:
బుడ్డా వెంగళరెడ్డి
బుడ్డా వెంగళరెడ్డి (జనవరి 1, 1840 - డిసెంబరు 31, 1900) 1866 కాలంలో సంభవించిన కరువు కాలంలో తన ఆస్తినంతా ధారపోసి ఎంతోమంది ప్రాణాల్ని కాపాడిన మహా దాత.
వీరు కర్నూలు జిల్లా ఉయ్యాలవాడ గ్రామంలో సంపన్న రైతు కుటుంబంలో నల్లపురెడ్డి మరియు వెంకటమ్మ దంపతులను జన్మించాడు. ఇతడు పెద్దగా చదవకపోయినా తల్లినుండి దానగుణాన్ని దాని గొప్పదనాన్ని తెలుసుకున్నాడు.
రెడ్డిగారు మూడు పెళ్ళిళ్ళు చేసుకున్నారు. కానీ ఒక్క భార్యకు కూడా సంతానం కలుగలేదు. అందువలన తన తమ్ముని కుమారుని దత్తత తూసుకున్నాడు.
1866 కాలంలో వీరి కీర్తి ప్రతిష్ఠలు విన్న పేద ప్రజలు బళ్ళారి, చిత్తూరు, వైఎస్ఆర్, అనంతపురం, కర్నూలు జిల్లాల నుండి తండోపతండాలుగా ఉయ్యాలవాడ చేరి రెడ్డిగారిని ఆశ్రయించారు. వారి దీనస్థితిని అర్ధంచేసుకున్న రెడ్డిగారి ఇంట్లో ఉన్న ఆరు పుట్ల ధాన్యాన్ని గంజి కాయించి వేలాది కుటుంబాల ఆకలిని తీర్చారు. పూటకు ఎనిమిది వేలకు తక్కువ కాకుండా తిండి పెట్టారని అంచనా. వంటమనిషి గంగన్న ఆకాలంలో చేసిన సేవలకు మెచ్చిన రెడ్డిగారు అతనికొక బంగారు కడియం తొడిగి సత్కరించారు. అనంతర కాలంలో స్వగ్రామంలో పాఠశాలను నెలకొల్పి శివరామశాస్త్రి అనే పండితుని కుటుంబాన్ని పోషిస్తూ విద్యాదానం చేశారు.
ఈయన సేవలను గుర్తించి అప్పటి మద్రాసు ప్రభుత్వం విక్టోరియా బంగారు పతకాన్ని బహూకరించింది. ప్రభుత్వం ఈయన్ను ప్రొవిన్సియల్ జ్యూరీ యొక్క సభ్యునిగానూ, మద్రాసు గవర్నరు కౌన్సిల్ యొక్క గౌరవ సభ్యునిగానూ చేసి గౌరవించింది. ఈ సన్మాన సభ ఢిల్లీలో 1877 జనవరి 1వ తేదీన జరిగింది. ఆ బంగారు పతకముపై క్రింది విధంగా చెక్కబడింది. "1866వ సంవత్సరంలో సంభవించిన క్షామకాలమందు, నిరాధారముగా నుండిన, తన స్వదేశస్థుల పట్ల జరిపించిన ఉత్కృష్ట ఔదార్యమునకు గాను, హర్ మైజెస్టి రాణిగారి వల్ల చేయబడిన శ్రేష్టమైన గణ్యతకు ఆనవాలుగా బుడ్డా వెంగళరెడ్డిగారికి బహుమానమివ్వబడినది."
రెడ్డిగారు ప్రతి సంవత్సరం శివరాత్రి నాడు స్వగ్రామంలోని అగస్తేశ్వర దేవాలయంలో ఉత్సవాలు జరిపి, పండితులను సత్కరించి, అన్నదానాలు చేసేవారు.
మహాదాతగా పేరుగాంచిన వెంగళరెడ్డి గారు డిసెంబరు 31, 1900 తేదీన శివసాయుజ్యాన్ని పొందారు. ఆతని కీర్తి ఆచంద్రతారార్కం నిలుస్తుంది. అతన్ని జ్ఞాపకం చేసుకుంటూ ఇప్పటికీ ఆ ప్రాంత ప్రజలు వివిధ జానపద కళలలో అతన్ని కీర్తిస్తుంటారు.
శ్రీవెంగళరెడ్డిగారి గురించిన ఐతిహ్యం
ఒక పేదబ్రాహ్మణుడు వెంగళరెడ్డిగారిని తన యింటిలో త్వరలో జరగనున్న శుభకార్యం నిమిత్తంగా ఏదైనా ద్రవ్యసహాయం చేయమని అర్థించాడు. రెడ్డిగారు అంగీలో చేయిపెట్టి ఒక నోటు తీసి ఇచ్చారు. అది చిన్నమొత్తం. ఆ బ్రాహ్మణుడు చిన్నబుచ్చుకున్నాడు. అది చూసి రెడ్డిగారు అర్థితో, "అయ్యా, మీ ప్రాప్తం అంతే ఉన్నది" అన్నారు. కాని బ్రాహ్మణుడికి నమ్మకం కలుగలేదు. అప్పుడు రెడ్డిగారు తన కోడలిని పిలచి ఒక చేటలో బియ్యమూ దానిలో గూడంగా ఆ బ్రాహ్మణుడికి ఇచ్చిన నోటుతో పాటు మరొక వందనోటును కూడా ఉంచి తీసుకొని రమ్మన్నారు. అలా ఆవిడ తెచ్చిన పిదప, బ్రాహ్మణోత్తముడు స్వయంగా చేయిపెట్టి బియ్యపుచేటలోనుండి తీసుకొంటె మొదట రెడ్డిగారు ఇచ్చిన నోటే తిరిగి లభించింది. తదుపరి, రెడ్డిగారు రెండవనోటుని బియ్యపుచేటనుండి ఆ బ్రాహ్మణుడికి వెలికి తీసి చూపి, తన వాక్యం సత్యం అని ఋజువు చూపారట.
సగం
సగము లేదా అర్ధము (One Half) అనగా ఏదైనా ఒక సంఖ్యను రెండు చేత భాగించిన వచ్చునది. అనగా "1/2" అన్నమాట. ఏదైనా పదార్ధాన్ని రెండు సమాన భాగాలుగా విభజించిన వాటిని కూడా సగము అంటారు. డెసిమల్ పద్ధతిలో సగాన్ని 0.5 అని సూచిస్తారు.
తెలుగు భాషలో అర్ధము (ardhamu) అనగా సగము. ఉదా: అర్ధచంద్రుడు, అర్ధగోళము, అర్ధనారీశ్వరుడు. నడిరాత్రి (midnight) ని అర్ధరాత్రి అని కూడా అంటారు. ఏదైనా విషయంలో సందేహాస్పదంగా అంగీకరించడాన్ని అర్ధాంగీకారము అంటారు. యుద్ధంలో ఒక యోధుడు మరో యోధుని రథంలో యుద్ధంచేస్తే అతన్ని "అర్ధరథుడు" అంటారు. గణితంలో అర్ధవ్యాసము మొదలుగా ప్రయోగాలున్నాయి. "అర్ధోరుకము" అనగా వేశ్యలు సగము తొడల దాకా తొడుగుకొనే చల్లడము, లాగు. 64-పూసలు కలిగిన గొలుసును అర్ధహారము అంటారు.
అర్ధము (ఒత్తు ద) మరియు అర్థము (ఒత్తు త) రెండు ఒకటి కాదు. అర్ధము గురించి ఇక్కడ తెలియజేయగా అర్థము అనగా ధనం గురించి సంబంధించిన పేజీలో చూడండి. దీనికి సంబంధించిన శాస్త్రం అర్థశాస్త్రం.
భార్యాభర్తలు చెరో సగంగా సాహిత్యకారులు పేర్కొంటారు.
దువ్వూరి వేంకటరమణ శాస్త్రి
దువ్వూరి వేంకటరమణ శాస్త్రి సుప్రసిద్ధ సంస్కృతాంధ్ర పండితుడు, కళాప్రపూర్ణ గ్రహీత.
వీరిది తూర్పు గోదావరి జిల్లా లో మసకపల్లి గ్రామం. వీరి ఇంటి పేరు దువ్వూరి . దువ్వూరు అనేది గ్రామ నామం. ఈ ఊరు నెల్లూరు జిల్లాలో ఉన్నది. వీరి పూర్వులు మొట్టమొదట ఈ గ్రామవాసులై ఉండి, క్రమేణా గోదావరీ ప్రాంతం చేరారు. ఊరు శబ్దం ఔప విభక్తికం గనుక 'ఇ' కారం వచ్చి,దువ్వూరి వారయ్యారు. ఈ యింటి పేరుతో గోదావరి మండలంలో వందలకొలది కుటుంబాలు ఉన్నాయి.
వీరు విలంబి నామ సంవత్సరం వైశాఖ శుద్ధ పంచమి నాడు జన్మించారు. ఈయన విద్యాభ్యాసం తాతగారైన రామచంద్రుడు వద్ద జరిగినది. వీరిరువురూ చదువు ముగిసిన తర్వాత ఎక్కువగా "కట్టు శ్లోకాలు" అనే చిత్రమైన సారస్వత క్రీడా వినోద ప్రక్రియ ఆడేవారు. ఇది నేటి అంత్యాక్షరి లాంటిది. అయితే పాటలతో కాకుండా శ్లోకాలతో ఆడాలి.
ఈయన వివాహం పదిహేనేళ్ళ వయసులో కోనసీమ లో అమలాపురం తాలూకా ఇందుపల్లి గ్రామంలో జరిగింది. ఈయన మామగారు వంక జగనాధశాస్త్రి.
ఈయన 1914 సంవత్సరంలో విజయనగరం సంస్కృత కళాశాలలో విద్యార్థిగా చేరాడు. ఆ కాలంలో గుదిమెళ్ళ వరదాచార్యులు గారు కాలేజీ అధ్యక్షులుగా, కిళాంబి రామానుజాచార్యులు వైస్ ప్రిన్సిపాల్ మరియు సంస్కృత భాషా బోధకులు, వజ్ఝల సీతారామస్వామి శాస్త్రులు తెలుగు బోధకులు. ఈయన 1918లో మద్రాసు విశ్వవిద్యాలయం నుండి "విద్వాన్" పరీక్షలో ఉత్తీర్ణులయ్యాడు. వడ్లమాని విశ్వనాథశాస్త్రి, వడ్లమాని లక్ష్మీనరసింహశాస్త్రి, సోమావజ్ఝల సత్యనారాయణశాస్త్రి, గుళ్లపల్లి వేంకటేశ్వరశాస్త్రి నలుగురు వీరి సహాధ్యాయులుగా విద్వాన్ పరీక్షలో సఫలీకృతులయ్యారు.
వీరు 1976వ సంవత్సరం మార్చి 6వ తేదీన కాకినాడలోని ప్రభుత్వ ఆసుపత్రిలో చికిత్స పొందుతూ తమ 78వ యేట మరణించారు.
పల్ప్ ఫిక్షన్ (చలన చిత్రం)
పల్ప్ ఫిక్షన్  క్వెంటీన్ టరంటీనో దర్శకత్వం వహించిన 1994 నాటి అమెరికన్ బ్లాక్ కామెడీ క్రైమ్ సినిమా. సినిమాకు కథని టరంటినో, రోజర్ అవరీ అందించారు. విశిష్టమైన సంభాషణలు, హాస్యం-హింసల సమ్మిళితిమైన సన్నివేశాలకు, నాన్-లీనియర్ నెరేషన్ కు, సినిమాటిక్ ఎల్యూజన్ కూ, పాప్ సంస్కృతిని చూపించడానికి ఈ సినిమా పేరుపడింది. ఈ సినిమాకు ఉత్తమ చలనచిత్రంతో సహా ఏడు ఆస్కార్ నామినేషన్లు వచ్చాయి.  టరంటినో, అవరీ ఉత్తమ ఒరిజినల్ స్క్రీన్ ప్లే ఆస్కార్ అవార్డు గెలుచుకున్నారు. 1994 కేన్స్ ఫిలిం ఫెస్టివల్ లో పల్మె డి'ఓర్ పురస్కారం పొదింది. సినిమా ప్రేక్షకాదరణ పొంది మంచి విజయాన్ని, విమర్శకుల ప్రశంసలను పొందింది. సినిమాలోని ప్రధాన పాత్రధారి జాన్ ట్రవోల్టాకు ఆస్కార్ నామినేషన్ రావడంతో పాటుగా సినిమా తర్వాత కెరీర్ పునరుత్తేజం పొందింది. సినిమాలో ఆయన సహపాత్రధారులైన శామ్యూల్ ఎల్.జాక్సన్, ఉమా థర్మన్ ల కెరీర్లు కూడా వేగం పుంజుకున్నాయి.
దర్శకుడు సినిమాను అత్యంత స్టైలిష్ శైలిలో తెరకెక్కించారు. "పల్ప్ ఫిక్షన్" వివిధ సంఘటనల్లో వేర్వేరు చిన్న కథల్లో ఉండే లాస్ ఏంజెల్స్ గ్యాంగ్ స్టర్లు, చిన్న చిన్న నేరగాళ్లు, ఓ రహస్యం దాగున్న బ్రీఫ్ కేస్ లను కలుపుతూ కథ సాగుతుంది. సినిమాలో చెప్పుకోదగ్గ స్క్రీన్ టైం స్వగతాలు, సాధారణ సంభాషణలకు కేటాయించి, తద్వారా పాత్రల హాస్యస్ఫూర్తి, జీవితంపై వారి దృక్కోణం తెలిపారు. సినిమా టైటిల్ అయిన "పల్ప్ ఫిక్షన్", 20వ శతాబ్ది మధ్యభాగంలో అమెరికాలో ప్రాచుర్యం పొందిన పల్ప్ మేగజైన్లు, అతి హింసాత్మకమైన సన్నివేశాలు, పంచ్ డైలాగులకు పేరొందిన క్రైమ్ నవలలను సూచిస్తోంది. "పల్ప్ ఫిక్షన్" సినిమా ప్రారంభంలోనే టైటిల్ కార్డులో పల్ప్ అనే పదానికి రెండు నిఘంటు అర్థాలను ఇస్తారు. టరంటినో ఇతర సినిమాల్లాగానే, సినిమా ప్లాట్ కాలక్రమాన్ని అనుసరించకుండా సాగుతుంది.
సినిమాలోని సంప్రదాయ వ్యతిరేకమైన స్ట్రక్చర్ తో పాటుగా విస్తారంగా ఇతర సినిమాల నుంచి స్ఫూర్తి పొందడం, సంబంధిత సినిమాల కళను సంకేతాత్మకంగా చూపుతూ గౌరవించడం వంటివాటి వల్ల విమర్శకులు దీన్ని ఆధునికాంతర సినిమా (పోస్ట్ మోడర్న్ ఫిల్మ్)కి అత్యుత్తమమైన ఉదాహరణగా పేర్కొంటూంటారు. కొందరు విమర్శకులు దీన్ని "బ్లాక్ కామెడీ"గా పేర్కొన్నా, తరచుగా సినిమా "నియో-నోయిర్"గా కూడా పేరొందింది. సినీ విమర్శకుడు గియోఫ్రే ఓ'బ్రియెన్ మరో విధంగా వాదిస్తూ: "పూర్వకాలపు నాయిర్ (సెక్స్, క్రైమ్ లను స్టైలిష్ గా చూపే సినిమా శైలి) కోర్కెలకు, తీవ్రమైన విషాదానికి, ఓపెరా శైలిలోని హత్య సీన్లకు-మొత్తంగా టరెంటినో మాయాజాలమైన ఈ వండర్ లాండ్ లో చోటులేదు. [ఇది] నియో-నాయిర్ కాదు, నాయిర్ కి పారడీ కూడా కాదు."
రెల్లి వాళ్ళు
రెల్లి వాళ్ళు ఒడిషా నుంచి వలస వచ్చి ఆంధ్ర ప్రదేశ్లో స్థిర పడిన ఒక జాతి. వీరి భాష ఒరియా భాషలాగ ఉంటుంది. వీరు ఎక్కువగా శ్రీకాకుళం, విజయనగరం, విశాఖపట్నం జిల్లాలలో కనిపిస్తారు. వీరు కోస్తా ఆంధ్రలో చాలా పట్టణాలలో కనిపిస్తారు. పట్టణ ప్రాంతాలలో వీళ్ళ ప్రధాన వృత్తులు రిక్షా లాగడం, పళ్ళు, కూరగాయలూ ఆమ్మటం పరిసర ప్రాంతాలలో వీరు వ్యవసాయ కూలీలుగా పని చేసేవారు. ఇప్పుడు వీళ్ళు గవర్నమెంట్ ఉద్యోగాలు మరియు ప్రేవేట్ ఉద్యోగాలు చేస్తూ స్థిరపట్టారు. వీరిలో ఎక్కువగా నిమ్మకాయల, కొల, దేవుపల్లి, సంబన తదితర ఇంటి పేరు వాళ్ళు ఎక్కువగా ఉన్నారు. వీళ్ళు తొలుత పార్వతీపురం ప్రరిసర ప్రాంతాలలో ఉండేవారు వీళ్ళు రెల్లి గడ్డి అమ్మేవారు అలా వీళ్ళని రెల్లి కులస్తులుగా పిలవబడటం జరుగుతుంది.
సాంఖ్యక శాస్త్రం
సాంఖ్యక శాస్త్రం అనేది డేటాసేకరణ, సమీక్ష, నిర్ధారణ, అర్ధమయేలా ప్రదర్శించడం, సమీకరించడం. వైజ్ఞానిక, పారిశ్రామిక మరియు సామాజిక సమస్యలను పరిష్కరించేందుకు సాంఖ్యక శాస్త్రం ఎంతో ఉపయోగపడుతుంది. అందుబాటులో ఉన్న గణాంకాలను అనుసరించి, తీసుకోవాల్సిన జాగ్రత్తలు, నిర్ణయాలు, మరియు ఇతర అంశాలను సాధిస్తుంది. సాంఖ్యక శాస్త్రం గణాంకాల మీద, ఆ గణాంకాలను సమీక్షించే సాంఖ్యక శాస్త్ర పరికరాల మీద ఆధార పడి ఉంటుంది. ఈ గణాంకాలను సర్వేల ద్వారా, ఇప్పటికే ఇతర అవసరాల కోసం సేకరించబడిన డేటా, పరిశోధనాత్మకంగా అంచనా వేయబడిన డేటా ద్వారా సేకరించవచ్చు. పరిశోధనలు, సర్వేలు ఎలా జరగాలి అన్న విషయాన్ని కూడా సాంఖ్యక శాస్త్రం నిర్దేశిస్తుంది.
సాంఖ్యకశాస్త్రము : తెలుగు నిఘంటువు తెలుగు-తెలుగు (జి.ఎన్.రెడ్డి-ఆం.ప్ర.సా.అ.) 1979 ప్రకారము ఒక సంస్కృత విశేష్యము.
అర్ధము : ప్రజలయొక్క సామాజికవర్గముల యొక్క సాంఘికార్థిక పరిస్థితులను గురించి క్రమపద్ధతిలో విషయములను సేకరించు శాస్త్రము (Statistics). రూపాంతరాలు : సాంఖ్యకశాస్త్రము, సంఖ్యా శాస్త్రము.
సాంఖ్యక శాస్త్రము అనేది గణాంకాల ఆధారంగా , ఏర్పడిన శాస్త్రము. డేటాను సేకరించడం , సాంఖ్యకశాస్త్ర పరంగ సమీక్షించడం,నిర్ణయాలు తీసుకోవడం జరుగుతుంది
గణిత సాంఖ్యక శాస్త్రం అనేది గణితశాస్త్రాన్ని సాంఖ్యక శాస్త్రంలో ఉపయోగించటం.
విశ్లేషణలో ప్రశ్నకు సమాధానాలు అరుదుగా ఒక సాధారణ / అవును రకం సమాధానం ఇస్తాయి. ప్రస్తావన తరచుగా సంఖ్యలకు వర్తించే గణాంక ప్రాముఖ్యత స్థాయికి వస్తుంది మరియు తరచుగా శూన్య పరికల్పనను (కొన్నిసార్లు పి-విలువగా సూచిస్తారు) తిరస్కరించే విలువ యొక్క సంభావ్యతను సూచిస్తుంది.
ప్రత్యామ్నాయ పరికల్పనకు వ్యతిరేకంగా శూన్య పరికల్పనను పరీక్షించడం ప్రామాణిక పద్ధతి  . ఒక క్లిష్టమైన ప్రాంతం అనేది అంచనాదారుల విలువల సెట్, ఇది శూన్య పరికల్పనను నిరాకరించడానికి దారితీస్తుంది. అందువల్ల రకం I లోపం యొక్క సంభావ్యత, భూమధ్యరేఖ నిజం ( గణాంక ప్రాముఖ్యత ) మరియు రకం II లోపం యొక్క సంభావ్యత ఇచ్చిన క్లిష్టమైన ప్రాంతానికి చెందినది అని అంచనా వేయడం సంక్లిష్టంగా అంచనా వేయబడింది, ఇది అంచనాదారుడు ఇచ్చిన క్లిష్టమైన ప్రాంతానికి చెందినది కాదు ప్రత్యామ్నాయ పరికల్పన నిజం. ఒక పరీక్ష యొక్క గణాంక శక్తి శూన్య పరికల్పన అబద్ధం అయినప్పుడు సరిగ్గా శూన్య పరికల్పనను తిరస్కరించే సంభావ్యత.
గణాంక ప్రాముఖ్యత గురించి ప్రస్తావిస్తూ, వాస్తవిక ఫలితాల్లో మొత్తం ఫలితం గణనీయంగా ఉందని అర్థం కాదు. ఉదాహరణకు, ఒక ఔషధం యొక్క పెద్ద అధ్యయనంలో ఔషధం గణాంకపరంగా గుర్తించదగినది కానీ చాలా తక్కువ లాభదాయక ప్రభావాన్ని కలిగి ఉన్నట్లు చూపించవచ్చు, రోగి గుర్తించదగ్గ విధంగా రోగికి సహాయపడటానికి అవకాశం లేదు.
సిద్ధాంతపరంగా, గణాంక ప్రాముఖ్యత యొక్క ఆమోదయోగ్యమైన స్థాయి వివాదానికి లోబడి ఉండవచ్చు, p- విలువ అనేది అతి ప్రాముఖ్యత స్థాయి, ఇది పరీక్ష శూన్య పరికల్పనను తిరస్కరించడానికి అనుమతిస్తుంది. ఇది p- విలువ సంభావ్యత అని చెప్పడం తార్కికంగా సమానమైనది, శూన్య పరికల్పన నిజమైనదని, ఫలితంగా పరీక్ష గణాంకాల వలె తీవ్రంగా గమనించవచ్చు. అందువల్ల, తక్కువ p- విలువ, తక్కువ I టైప్ చేసిన దోష సంభావ్యత.
కొన్ని సమస్యలు సాధారణంగా ఈ చట్రంతో సంబంధం కలిగి ఉంటాయి ( పరికల్పన పరీక్ష విమర్శలను చూడండి):
సాంఖ్యకశాస్త్రం అనేది సేకరించిన డేటా ఆధారంగా
డేటా అంటే వాస్తవాల సంచయం.
దేవికారాణి
దేవికా రాణి (Devika Rani) (మార్చి 30, 1908 - మార్చి 9, 1994) సుప్రసిద్ధ భారతీయ నటి మరియు దాదాసాహెబ్ ఫాల్కే అవార్డు గ్రహీత.
ఈమె విశాఖపట్టణంలో జన్మించారు. ఈమె తండ్రి భారతదేశపు తొలి సర్జన్ జనరల్ కల్నల్ ఎం.ఎన్.చౌదరి. శాంతి నికేతన్లో విద్యాభ్యాసం తర్వాత ఉపకార వేతనం మీద లండన్ వెళ్ళి అక్కడ రాయల్ అకాడమీ ఆఫ్ డ్రమటిక్ ఆర్ట్స్ మరియు మ్యూజిక్లో సంగీతం మరియు నటనలో శిక్షణ పొందారు.
జర్మనీలో ప్రసిద్ధ సినీ నిర్మాతగా పేరుపొందిన హిమాంశు రాయ్తో పరిచయం ఏర్పడి తర్వాత అది ప్రేమగా మారి 1929లో పెళ్ళి చేసుకున్నారు. బెర్లిన్ లోని యు.ఎఫ్.ఎ. స్టూడియోలో దేవికని చేర్పించి మేకప్, కాస్ట్యూమ్ డిజైనింగ్ మొదలైన విభాగాల్లో శిక్షణ ఇప్పించారు.
స్వదేశానికి తిరిగివచ్చి స్వంతంగా "కర్మ" (1933) అనే చిత్రాన్ని నిర్మించారు. దేవికారాణి నాయికగా మరియు హిమాంశురాయ్ నాయకునిగా దీనిని హిందీలోకి అనువదించి విడుదల చేయగా ఘనవిజయం సాధించింది.
1934లో "బాంబే టాకీస్" అనే సంస్థను స్థాపించి ఎందరో ఔత్సాహిక కళాకారుల్ని చేర్చుకొని వివిధ రంగాల్లో శిక్షణనిచ్చారు. బాంబే టాకీస్ తీసిన చిత్రాలలో దేవికారాణి మరియు అశోక్ కుమార్ ల జంట హిట్ పెయిర్ గా పేరుపొందారు. ఈమె నటించిన 16 చిత్రాలలోని చాలా పాత్రలు సంఘర్షణాత్మకమైనవి. సమాచ వివక్షతకు గురయ్యే హరిజన యువతిగా "అచూత్ కన్య" (1936) లో, తల్లికాలేని గృహిణిగా "నిర్మల" (1939) లో, అనాథగా "దుర్గ" (1939), తిరగబడిన మహిళగా "సావిత్రి" (1937) లో విధివంచితురాలైన బ్రాహ్మణ యువతిగా "జీవన్ ప్రభాత్" (1937) లో ఆమె నటన అనితర సాధ్యమైనది.
1940 మే 19లో హిమాంశు రాయ్ హఠాన్మరణం పొందడంతో బాంబే టాకీస్ నిర్వహణ బాధ్యత ఆమె చేతిలో పడింది. తర్వాత తీసిన "బసంత్", "కిస్మత్", "అంజానా" మొదలైన చిత్రాలు ఆర్థికంగా లాభాలు తెచ్చిపెట్టాయి.
తర్వాత బాంబే టాకీస్ స్టుడియోను దర్శించడానికి వచ్చిన సుప్రసిద్ధ రష్యన్ చిత్రకారుడు స్వెతస్లోవ్ రోరిక్ (Svetoslav Roerich) తో పరిచయం ఏర్పడి అది ప్రేమగా మారి 1945లో వివాహానికి దారితీసింది. తర్వాత ఆమె సినీరంగానికి దూరమయ్యారు.
ఆమె సినిమా రంగానికి చేసిన సేవలకు గుర్తింపుగా భారత ప్రభుత్వం 1958లో పద్మశ్రీ పురస్కారం ఇచ్చింది. దాదాసాహెబ్ ఫాల్కే అవార్డు నెలకొల్పిన తొలిసారి ఆమెకు 1969లో ప్రకటించారు. చివరిరోజుల్లో బెంగుళూరులో గడుపుతూ 1994 మార్చి 9 తేదీన పరమపదించారు.
స్టాక్ మార్కెట్
స్టాక్ మార్కెట్ అనునది కంపెనీ వాటా (స్టాక్) లు కొనుగోలు మరియు అమ్మకము జరుపుటకై ఏర్పరచిన ఒక సముదాయము. ప్రపంచములో జరుగు వాటా లావాదేవీలు ప్రతియేటా దాదాపుగా 85 ట్రిలియన్ డాలర్లు వుంటాయి. అతిపెద్ద స్టాక్ మార్కెట్ అమెరకా సంయుక్త రాష్ట్రాల లోని న్యూయార్క్ నగరం అందలి ఎన్.వై.ఎస్.ఈ (NYSE). ప్రపంచములో ముఖ్యమైన స్టాక్ మార్కెట్లు, లండన్, ఆమ్^స్టర్^డామ్, పారిస్, ఫ్రాంక్^ఫర్ట్, హాంగ్ కాంగ్, సింగపూర్, టోక్యో లయందు ఉన్నాయి. దాదాపు అన్ని స్టాక్ ఎక్ఛేంజీలు ముఖ్యంగా స్వామ్య మరియు వికల్ప అనెడి విభాగాలలో లావాదేవీలు జరుపును.
భారత దేశంలో ముఖ్యమైన స్టాక్ ఎక్ఛేంజీలు రెండు ఉన్నాయి. అవి బాంబే స్టాక్ ఎక్ఛేంజీ (BSE) మరియు నేషనల్ స్టాక్ ఎక్ఛేంజీ (NSE). వీటినే సెన్సెక్స్ అని మరియు నిఫ్టీ అనికూడా అంటారు. వ్యాపార వేళలు ఉదయం 9.00 నుండి మధ్యాహ్నం 3.30 వరకు మరియు శని మరియు ఆదివారాలు శలవు దినాలు.
స్టాక్ మార్కెట్లో చిన్న మదుపుదార్ల దగ్గరనుండి, సంస్థాగత మదుపుదార్ల, పెన్షన్ ఫండ్, భీమా సంస్థలు, మ్యూచువల్ ఫండ్ మరియు హెడ్జ్ ఫండ్ ట్రేడర్లు వంటి అనేక స్థాయి వ్యక్తులు, సంస్థలు లావాదేవీలు జరుపుతూంటారు. కొంతకాలం క్రిందటి వరకు ఈ స్టాక్ మార్కెట్లు పెద్ద పెద్ద భవనాలలో ట్రేడింగ్ జరుపుతూ వుంటిరి. ప్రస్తుతము అంతర్జాల మహిమ వలనూ, సాంకేతిక పరిజ్ఞానము వలననూ సాంకల్పిక పద్ధతి ప్రాచుర్యం పొందుతున్నది.
వ్యాపార సంస్థలు ద్రవ్యము అప్పు తీసుకొనుటకు, మరియు వాటి వ్యాపార విలువ పెంచుకొనుటకు స్టాక్ మార్కెట్ ఒక ప్రధానమైన వనరు. వ్యాపారములు పబ్లిక్ ట్రేడింగ్ జరుపుటకు, మూలధన రుణమునకు సామాన్యముగా స్టాక్ మార్కెట్ లో వాటి వాటా (share) లు అమ్మెదరు.
ప్రస్తుత పెట్టుబడిదారీ ప్రపంచవ్యాప్త వ్యవస్థల్లో, ఆర్థిక లావాదేవీలు మరియు దేశ సంపద స్టాక్ మార్కెట్ లపై ఆధారపడివున్నాయంటే అతిశయోక్తి కాదు.
నాథూరామ్ గాడ్సే
నాథూరామ్ గాడ్సే (మే 19, 1910 - నవంబరు 15, 1949) గాంధీని హత్య చేసిన వారిలో ప్రధాన పాత్రధారుడు. గాంధీని హత్య చేసిన వ్యక్తిగా ఆయన ప్రసిద్ధి పొందారు. ఇతను మహారాష్ట్రలోని పూనే జిల్లా బారామతి పట్టణంలో జన్మించాడు. ఇతని తల్లి పేరు లక్ష్మి, తండ్రి పేరు వినాయక్ వామన్ రావు గాడ్సే. ఇతను మొదట్లో గాంధీని అభిమానించేవాడు. తరువాత గాంధేయవాదం నుండి విడిపోయి ఆర్.ఎస్.ఎస్.లో చేరాడు. 1948లో పూనా నుండి ప్రచురించబడిన హిందు మహాసభ వారి హిందు రాష్ట్ర అను వారపత్రిక కు సంపాదకుడుగానుండెను
భారత్-పాకిస్తాన్ విభజనని గాడ్సే వ్యతిరేకింఛారు. ఆ సమయంలో గాంధీ భారత్ పాకిస్తాన్ కు 55 కోట్లు నష్ట పరిహారం ఇవ్వాలని నిరాహార దీక్ష కూడా చేశాడు. ఇందుకు ఆగ్రహించిన నాథూరాం గాడ్సే నారాయణ్ ఆప్తే, , గోపాల్ గాడ్సే మరి కొందరు సహాయంతో గాంధీని హత్య చేశాడు. హత్య చేసిన తరువాత పారిపోకుండా అతను ఘటనా స్థలంలోనే పోలీసులకి లొంగిపోయాడు. గాడ్సేని హర్యానాలోని అంబాలా జైలులో ఉరి తీశారు.
గోపాల్ గాడ్సే
గోపాల్ గాడ్సే ఆర్.ఎస్.ఎ.స్. కార్యకర్త. ఇతను గాంధీ హత్య కేసులోని నిందితులలో ఒకరు. ఇతను నాథూరామ్ గాడ్సేకి తమ్ముడు. ఇతన్ని పూనేలోని ఇతని స్వగృహంలో అరెస్ట్ చేశారు. గాంధీ హత్యలో ఇతను తన అన్నకి సహకరించినందుకు ఇతనికి 18 ఏళ్ళు జైలు శిక్ష పడింది. ఇతను జైలు నుంచి బయటకి వచ్చిన తరువాత తాను గాంధీని చంపినందుకు ఏమాత్రం విచార పడడం లేదని చెప్పుకున్నాడు. గోపాల్ గాడ్సే మొదట ఢిల్లీలో ప్రార్థనా సభ వద్ద బాంబు పెట్టి గాంధీని హత్య చెయ్యడానికి విఫలయత్నం చేశాడు. ఈ హత్యాయత్నం కేసులో మదన్ లాల్ పాహ్వా అనే పంజాబీయుడు దొరికిపోయాడు. తాను కూడా దొరికిపోయేలోపే గాంధీని చంపాలనుకుని తన అన్న నాథూరామ్ గాడ్సేకి గాంధీ పై కాల్పులు జరపడానికి సహాయం చేశాడు.
నేతాజీ (కావ్యం)
నేతాజీ గుర్రం జాషువా రచించిన పద్య కావ్యం. ఇది ఆజాద్ హింద్ ఫౌజ్ స్థాపకుడు నేతాజీ సుభాష్ చంద్రబోసు జీవితం ఆధారంగా రచించబడినది. దీనిని తన తండ్రియైన వీరయ్య కు అంకితమిచ్చాడు.
నేతాజీ కావ్యంలో రెండు భాగాలున్నాయి. మొదటిది 'తొలి నిట్టూర్పు' రెండవది 'మలి నిట్టూర్పు'.
తొలి నిట్టూర్పు భారతమాత నిట్టూర్పు. ఆనాటి బ్రిటిష్ వారి పాలనలో మగ్గిపోతున్న భారతీయుల హీనదైన్య స్థితిని భారతమాత నేతాజీకి తెలిపి కర్తవ్యోపదేశం చేస్తుంది. జాతీయ కాంగ్రెసు అధిపతి సుభాష్ చంద్రబోసు గాంధీ మనస్సును చూరగొన్నాడు.
నారాయణ్ ఆప్తే
నారాయణ్ ఆప్తే ఆర్.ఎస్.ఎస్. కార్యకర్త మరియు గాంధీ హత్య కేసు నిందితులలో ఒకరు. నాథూరామ్ గాడ్సేతో పాటు ఇతను కూడా ఉరి తియ్యబడ్డాడు. ఇతను పాఠశాల ఉపాధ్యాయునిగా జీవితం ప్రారంభించాడు. ఇతను స్వాతంత్ర్య పోరాటంలో కూడా పాల్గొన్నాడు. అదే సమయంలో ఇతను గాంధీ మితవాద విధానాలని వ్యతిరేకించాడు. నారాయణ్ ఆప్తే నాథూరామ్ గాడ్సేతో కలిసి హిందూ మహాసభలో ఆరేళ్ళు పనిచేశాడు. భారత్-పాకిస్తాన్ విభజన విషయంలో గాంధీ పాకిస్తాన్ వైపు నిలబడడం వల్ల నారాయణ్ ఆప్తే నాథూరామ్ గాడ్సేతో కలిసి గాంధీ హత్యలో పాల్గొన్నాడు. గాంధీ చనిపోతే భారత్-పాకిస్తాన్ పునరేకీకరణ చెందే అవకాశం ఉందనుకున్నాడు..
ఫాల్కే అవార్డు విజేతలు
ఫాల్కే అవార్డు విజేతలు భారతీయ సినీ ప్రపంచంలో అత్యున్నత పురస్కారం అయిన దాదాసాహెబ్ ఫాల్కే అవార్డు పొందిన ప్రముఖుల జీవితచరిత్రల గురించిన తెలుగు రచన. దీని సంకలన కర్త హెచ్. రమేష్ బాబు. ఇది చిన్నీ పబ్లికేషన్స్ ద్వారా 2003 సంవత్సరంలో ప్రచురించబడినది.
స్వచ్ఛంద సేవాసంస్థలు
స్వచ్ఛంద సంస్థలు సొసైటీల చట్టం కింద రిజిష్టర్‌ అవుతాయి. వీటిని ఆదాయరహిత సంస్థలు (నాన్‌ ప్రాఫిట్‌ ఇనిస్టిట్యూషన్స్‌) గా పరిగణిస్తారు. ఈ సంస్థలకు ప్రత్యేక చట్టం ఉంటుంది. ప్రభుత్వం నుంచి ఎలాంటి ప్రయోజనాన్ని ఆశించరాదు. సంస్థ కార్యకలాపాలు తరచుగా కొనసాగాలి. నెలకు కనీసం ఒకసారి అయినా సమావేశం ఏర్పాటు చేసుకుని సమీక్షించుకోవాలి. సేవా కార్యక్రమాల్లో విస్తృతంగా పాల్గొనాలి. ప్రతి సంస్థకు అధ్యక్షుడు, కార్యదర్శి, ఉపాధ్యక్షుడు, కోశాధికారి, సభ్యులు ఉండాలి. విధిగా బ్యాంకు ఖాతా తెరిచి నగదు డిపాజిట్‌ చేసుకోవాలి. క్రమం తప్పకుండా సమావేశాల మినిట్స్‌ రాసుకోవాలి. విపత్తులు జరిగినప్పుడు సహాయక కార్యక్రమాల్లో పాల్గొనాలి. ఈ విధంగా యాక్టు రూపొందించుకుని ఎన్‌జీవోలుగా రిజ్రిస్టేషన్‌ చేసుకుంటాయి. పుట్టగొడుగుల్లా ప్రభుత్వ రికార్డుల్లో వెలుస్తున్న ఈ సంస్థల కార్యకలాపాలపై ఆరా తీయాలని కేంద్రం నిర్ణయించింది. ఆ మేరకు సర్వే చేస్తే అనేక స్వచ్ఛంధ సంస్థల చిరునామాలు కనిపించడం లేదు. దీంతో ఇవన్ని పేపర్‌ మీద కొనసాగుతున్న సంస్థలుగా తేల్చారు. భోగస్‌ స్వచ్ఛంధ సంస్థలు కొనసాగుతుండటం ఆందోళన కలిగించే అంశంగా మారింది. వీటి మూలంగా ఎలాంటి ప్రయోజనం ఆశించకుండా నిజంగా సేవ చేస్తున్న సంస్థలకు కూడా చెడ్డపేరు వచ్చే ప్రమాదం ఏర్పడింది.
జీవమ్
సత్యమ్
మార్గమ్
వేదమ్
స్నేహం (అయోమయ నివృత్తి)
స్నేహం అద్భుతమైంది. నిజమైన మిత్రులకు మించిన ఆస్తి లేదు. స్నేహానికి ఎల్లలు లేవు. అది సరిహద్దుల్ని చెరిపేస్తుంది. వికాసానికి బాటలు వేస్తుంది. మంచి మిత్రుడు తోడుంటే ఆయుధం ధరించినంత ధైర్యం ఉంటుంది.
ప్రేమికుడు
ప్రేమికుడు 1994 లో శంకర్ దర్శకత్వంలో విడుదలైన ఒక తమిళ అనువాద చిత్రం. తమిళ చిత్రం "కాదలన్" దీనికి మూలం. ఇందులో ప్రభుదేవా, నగ్మా ప్రధాన పాత్రధారులు. ఎ. ఆర్. రెహమాన్ సంగీత దర్శకత్వం వహించాడు.
భారత జాతీయ సినీ పురస్కారాలలో 1995 సంవత్సరానికి ఉత్తమ నేపథ్య గాయకునిగా బంగారు కమలాన్ని ఉన్నికృష్ణన్ కు లభించింది.
హస్తప్రయోగం
ఒంటరిగా ఉన్నప్పుడు, స్త్రీలో గానీ, పురుషుడిలో గానీ సంభోగంపై మనసు మళ్ళి, కోరిక తీరక సతమత మవుతున్నప్పుడు, అనాలోచితంగా తమ హస్తాలు లైంగిక అంగాలపైకి పోతుంది. ఇది సహజ ప్రక్రియ. ఒంటరిగా, స్వయంగా, ఎవరి అవయవాలను వారే స్పృశించడం, రాపిడి కలిగించడం, లాంటి చర్యల ద్వారా స్వయంతృప్తి చెందడాన్ని స్వయంతృప్తి /హస్త ప్రయోగం (ఆంగ్లం: మాస్టర్బేషన్) అంటారు. పురుషులు తమ పురుషాంగాన్ని ఒరిపిడి కలిగించుకోవడము ద్వారా తృప్తి చెందితే, స్త్రీలు యోని మార్గాన్ని తాకడం, వేళ్ళుదూర్చుకుని రాపిడి కలిగించడం, ఇతర మెత్తని వస్తువులని (అరటి పండు, వంకాయ, పురుషాంగాన్ని పోలిన పరికరాలు) యోనిలో దూర్చుకుని స్వయం తృప్తి చెందుతారు. పరిమిత స్వయంతృప్తి, ఆరోగ్యకరమనీ, అత్యంత సురక్షితమైనదని, వైద్యశాస్త్రంలో ధ్రువీకరించడమైనది. హస్త ప్రయోగంపై వివిధ సంస్కృతుల్లో మరియు దేశాలలో అనేక అపోహలు ఉన్నాయి వ్యాధులు కారణమవుతాయి. హస్త ప్రయోగం ఒంటిగా చేసుకుని స్వయంతృప్తి పడటం ఒక పద్ధతి. జంటగా ఒకరికొకరు (సహకరిస్తూ) హస్తప్రయోగం ద్వారా తృప్తి కలిగించడం మరో పద్ధతి. వాత్సాయనుడు, 'కామశాస్త్ర' గ్రంథంలో జంట, ఒకరికొకరు తృప్తి కలిగించడంలో చిట్కాల్లో ఈ పద్ధతి విశదీకరించాడు.
సహకార హస్త ప్రయోగం మొగ-ఆడ జంటలకే పరిమితం కాలేదు. ఆడ-ఆడ, లేదా మొగ-మొగ జంటలు కూడా సహకార హస్తప్రయోగంలో పాల్గొనడం ముఖ్యంగా స్వలింగ సంభోగుల్లో పరిపాటి
♥జంటలో ఒకరు సంభోగానికి సిద్ధంగా లేనప్పుడు
♥భర్త అంగం, సంభోగానికి సరిపడా స్తంబన (గట్టిదనం) కలగనప్పుడు 
♥భార్యలో వాంఛ, సంభోగేచ్చ తగ్గినప్పుడు
♥అనారోగ్యం వల్ల జంటలో ఒకరు అయిష్టంగా ఉన్నప్పుడు
♥భార్య నిండుగర్బిణిగా ఉన్నప్పుడు
♥గర్భం వద్దనుకున్నప్పుడు
వితంతువు
హిందూ సమాజంలో భర్త చనిపోయిన స్త్రీని వితంతువు (Widow) అంటారు. వీరిని వ్యవహారంలో "ముండమోపి" , "విధవ" అని కూడా వ్యవహరిస్తారు. గతంలో వీరు సమాజంలో అనేక అవమానాలను ఎదుర్కొనేవారు. ఇప్పటికీ అక్కడక్కడా వీరికి ఇలాంటి అనుభవాలు ఎదురు అవుతూనే ఉంటాయి. కందుకూరి వీరేశలింగం పంతులు, రాజా రామ్మోహనరాయ్ వంటి సంఘ సంస్కర్తల కారణంగా ప్రస్తుతము వీరు గౌరవ ప్రథమైన జీవితమును గడుపుతున్నారు.
పింఛను పొందుతున్న ప్రభుత్వ ఉద్యోగి మరణిస్తే ఆయనపై ఆధారపడిన వితంతు, విడాకులు పొందిన కుమార్తె కుటుంబ పింఛను పొందవచ్చు. ఈ విషయంలో ఇప్పటివరకు ఉన్న అడ్డంకులు తొలగిపోయాయి.గతంలో ఉద్యోగి బతికి ఉండగానే కూతురు వితంతువై లేదా విడాకులు పొంది ఉంటేనే పింఛను అందేది. 25 ఏళ్ల వయోపరిమితి వరకే వర్తింపజేయాలనే నిబంధన ఉండేది. తాజా ఉత్తర్వుల ప్రకారం వితంతు, విడాకులు పొందిన కూతురు మళ్లీ వివాహం చేసుకున్నా, మరణించినా ,ప్రభుత్వ, ప్రైవేటు సంస్థల నుంచి లేదా స్వయంఉపాధి ద్వారా నెలకు రూ.2440 పొందుతున్నా పింఛను ఆగిపోతుంది.
సీడెడ్
"ఈ ప్రాంతానికే సంబంధించిన రాయలసీమ వ్యాసం"
డెక్కన్ ప్రాంతంలో బ్రిటీష్ ఈస్టిండియా కంపెనీకి 1800 సంవత్సరంలో నిజాం ద్వారా సీడ్ అయిన జిల్లాలకు సీడెడ్ జిల్లాలు అని పేరు. ఈ పేరుకు అధికారికంగా న్యాయ, పరిపాలన రంగాల్లో వాడుక ఉండేది కాదు కానీ మొత్తం బ్రిటీష్ రాజ్ సమయంతా ఈ పేరే వినియోగంలో ఉండేది.
ఈ ప్రాంతం 17వ శతాబ్ది మధ్యకాలంలో మైసూర్ సామ్రాజ్య సైన్యనేతల్లో ఒకనిగా ఉండగా ఉన్న కాలంలో హైదరాలీ ఈ ప్రాంతాన్ని గెలుచుకున్నారు. ఆపైన 18వ శతాబ్ది చివరి దశకం వరకూ మైసూరు సామ్రాజ్యంలో అంతర్భాగాలుగా ఈ ప్రాంతాలు వుండేవి. 1792లో టిప్పుసుల్తాన్ ఓటమి చెందాకా కుదిరిన శ్రీరంగపట్నం సంధి ప్రకారం మైసూరు సామ్రాజ్యంలోని సగాన్ని విభజించి, మిగిలిన సగాన్ని ఆ యుద్ధవిజేతలైన ఆంగ్లేయులు, మరాఠాలు, నిజాం ప్రభువు స్వీకరించారు. ఆ పంపకాల్లో నిజాం రాజ్యానికి నేటి బళ్ళారి, కడప, కర్నూలు, అనంతపురం జిల్లాలున్న భాగం వచ్చింది.. 1796లో ఒకపక్క నుంచి మరాఠాలు, మరొకవైపు నుంచి టిప్పు సుల్తాన్ చొచ్చుకువస్తుండడంతో ఈస్టిండియా కంపెనీ సైనిక సహాయం స్వీకరించాలని ఎంచుకున్నారు. లార్డ్ వెస్లే సిద్ధాంతాన్ని అనుసరించి ఏర్పాటైన సబ్సిడరీ కూటమి నియమాల ప్రకారం స్వీకరించారు. 1799లో జరిగిన నాలుగవ ఆంగ్ల-మైసూరు యుద్ధంలో టిప్పుసుల్తాన్ ఓటమి పాలై, మరణించాకా 1800లో యుద్ధాలు, సైన్యనిర్వహణ ఖర్చుల నిమిత్తం నిజాం తమకు పడిన బాకీనిమిత్తం ఈ ప్రాంతాన్ని తిరిగి తీసుకున్నారు. ఐతే ఈ యుద్ధం వెనుక టిప్పుసుల్తాన్ ఫ్రెంచివారితో ఒప్పందం కుదుర్చుకుని బ్రిటీష్ ఈస్టిండియా పాలను వ్యతిరేకంగా కుట్రచేసినందుకు బ్రిటీష్ వారు ఆగ్రహించడమే ముఖ్యకారణం కావడం విశేషం.
నిజాంకు మైసూరు సామ్రాజ్యం నుంచి లభించిన భూభాగంలో అదిపెద్ద భాగాన్ని తిరిగి బ్రిటీషర్లు అగ్రిమెంటు ప్రకారం స్వీకరించి, మద్రాసు ప్రెసిడెన్సీలో కలిపారు. ఈ ప్రాంతాన్ని ఆ కారణంగానే సీడెడ్ జిల్లాలు అని పిలిచేవారు. బ్రిటీష్ వారికి నిజాం ద్వారా ధారాదత్తమైన ప్రాంతం కనుక తెలుగులో సీడెడ్‌కు దత్త మండలం అన్న పేరుండేది.
సీడెడ్ ప్రాంతంలో కింది జిల్లాలు ఉండేవి:
"ప్రధానవ్యాసం:రాయలసీమ"
సీడెడ్ లేదా దత్తమండలం అన్న పేరు రెండు రాజ్యాల నడుమ ప్రాంతం చేతుల మారినందుకే వచ్చిందని ఈ ప్రాంతపు మేధావులు కొందరు వ్యతిరేకించారు. భారతీయ చక్రవర్తుల్లో ప్రసిద్ధుడైన శ్రీకృష్ణదేవరాయలు పేరుమీదుగా రాయలసీమ అనే పేరును చిలుకూరి నారాయణరావు 1928లో దత్తమండలానికి పెట్టాలని సూచించారు. ఈ సూచన కాలక్రమేణ పండితామోదం, జనామోదం పొంది చివరకు ఈ ప్రాంతానికి రాయలసీమ అన్న పేరు స్థిరపడింది. ఈ ప్రాంతానికి ఇదే పేరు వేరే పండితులు సూచించారని వాదన కూడా వచ్చినా చివరకు దీన్ని సూచించింది చిలుకూరి నారాయణరావేనన్న విషయం నిర్ధారణ పొందింది.
రాజశ్రీ (నటి)
రాజశ్రీ తెలుగు చలనచిత్ర రంగంలో ఒక నటీమణి. ఈవిడ తెలుగుతో పాటు తమిళ, కన్నడ, మలయాళ మరియు హిందీ చిత్రాలలో కూడా నటించారు.
ఈమె అసలు పేరు కుసుమకుమారి. ఈమె విశాఖపట్నంలో ఎం.సూర్యనారాయణరెడ్డి, లలితాదేవి దంపతులకు రెండో సంతానంగా జన్మించింది. ఈమె తండ్రి రైల్వేలో స్టేషన్ మాస్టర్‌గా పనిచేసేవాడు. ఈమె బాల్యం విజయవాడ, ఏలూరులలో గడిచింది. జలగం వెంగళరావు ముఖ్యమంత్రిగా ఉన్న సమయంలో ప్రభుత్వ చీఫ్ విప్‌గా పనిచేసిన తోట పాంచజన్యంతో ఈమె వివాహం జరిగింది. ఈమెకు నాగశేషాద్రి శ్రీనివాస్ అనే కుమారుడు ఉన్నాడు.
స్మిత్ అద్దకపు గాజు కిటికీల సంగ్రహాలయము
చికాగోలోని మిషిగన్ సరస్సు ఒడ్డున పియర్ మీద స్థాపించబడిన ఈ పురావస్తుశాల ఎన్నో రకాల అద్దకపు గాజు కిటికీలు కలిగి ఉంది. ఇది 2000 వ సంవత్సరములో ఆరంభించబడింది. ఇందులో వివిధ రకాలైన అద్దకపు గాజుతో చేయబడ్డ పురాతన కిటికీలు ప్రదర్శనకు పెట్టబడ్డాయి. ఈ ప్రదర్శనలో 150 అద్దాల కిటికీలు ఉన్నాయి. ఇవి 1870 వ సంవత్సరం నుంచి ప్రస్తుత కాలం వరకు నిర్మించబడ్డాయి. ఈ సంగ్రహాలయంలో నాలుగు విభాగాలున్నాయి:
కోదాటి నారాయణరావు
కోదాటి నారాయణరావు (డిసెంబరు 15, 1914 - నవంబరు 11, 2002) గ్రంథాలయోద్యమం నేత మరియు విశాలాంధ్ర ప్రచారకులు.
వీరు నల్గొండ జిల్లా రేపాల గ్రామంలో జన్మించారు. వీరి తండ్రి రంగారావు గారు రేపాల కరణంగా చేసేవారు. రేపాలలోని శ్రీ లక్ష్మీనరసింహ మనోహర బాలభారతీ పుస్తక భాండాగారం బాల్యం నుండే అతన్ని ఆకర్షించింది. దాని కార్యకర్తగా గ్రంథాలయ మంచి చెడ్డలు చూసేవారు. ప్రాథమిక తర్వాత సూర్యాపేటలో మెట్రిక్ పూర్తిచేశారు. ఆర్థిక కారణాల వలన సాయం కళాశాలలో చేరి పట్టా పొందారు. ఎల్.ఎల్.బి. పూర్తిచేశారు. వీరు కొంతకాలం గోలకొండ పత్రికలో పనిచేసి, జర్నలిజంపై ఆసక్తి కలిగి మందుకుల నరసింగరావు సంపాదకత్వంలోని "రయ్యత్" పత్రికలో ఏజెంట్ గా పనిచేశారు. తర్వాత ఆంధ్ర ఇన్సూరెన్స్ కంపెనీ ఏజన్సీ తీసుకోవడంతో ప్రజా జీవనంతో సంబంధంలో ఏర్పడింది. వీరు అస్పృశ్యతా నివారణోద్యమం, గ్రంథాలయోద్యమం, జాతీయోద్యమం లలో ప్రముఖ పాత్ర పోషించారు. ఖమ్మంలోని విజ్ఞాన నికేతన గ్రంథాలయం ఆయన కృషి వలన స్థాపించబడింది. గ్రంథాలయోద్యమం ద్వారా విశాలాంధ్రకు నాందిపలికాడు. విజ్ఞాన నికేతనానికి జరిగే వార్షికోత్సవాల ద్వాతా నిజాం మరియు బ్రిటిష్ వారిలో ప్రముఖులను కోదాటి సమావేశపరిచేవారు.
1944లో ఇల్లెందులో 25వ ఆంధ్ర గ్రంథాలయ మహాసభకు బూర్గుల రామకృష్ణారావు అధ్యక్షతన జరిగింది. కోస్తా, రాయలసీమ, తెలంగాణ ప్రాంతాల నుండి అనేకమంది ప్రముఖులు విచ్చేశారు. విశాలాంధ్ర స్వరూపాన్ని ఆ సభ ప్రతిబింబించింది. గ్రంథాలయోద్యమం యావదాంధ్ర దేశానికి ప్రాతినిధ్యం వహించే ఉద్యమంగా మారింది.
ఖమ్మంలో అస్పృశ్యతా నివారణ కోసం నిర్విరామంగా కృషిచేశారు. కోదాటి నాయకత్వంలో ఎందరో యువకులకు తిరుగుబాటు బీజాలు వేసి కనువిప్పు కలిగించారు. ఎం.ఎస్. రాజలింగం, కొమరగిరి నారాయణరావు, యల్లాప్రగడ కృష్ణమూర్తి, సుగ్గుల అక్షయలింగం గుప్తా, గెల్లా కేశవరావు మరెందరో హరిజజ హాస్టలులో విద్యార్థులకు చదువుచెప్పి జ్ఞానజ్యోతి వెలిగించారు. వర్తక సంఘం ఏర్పాటుచేసి వారిమధ్య తగాదాలను పరిష్కరించేవారు.
హైదరాబాద్ లోని రెడ్డి హాస్టల్ లో 10వ ఆంధ్ర మహాసభ జరుగుతున్న సమయంలో నిజాం రాష్ట్ర ఆంధ్ర సారస్వత పరిషత్తు స్థాపించారు. పోలీసు చర్య అనంతరం ఆలంపురంలో జరిగిన ఉత్సవాలలో పరిషత్తు పేరును ఆంధ్ర సారస్వత పరిషత్తుగా మార్చారు.
తెలంగాణా ఉద్యమంలో కోదాటి, కాళోజీ, కొమరగిరి నారాయణరావు గారలు ఎంతో సన్నిహితంగా ఉండేవారు. వీరిని "నారాయణ త్రయం" లేదా "కకారత్రయం" అనేవారు. కోదాటి నారాయణరావు పలువురు కవులు కళాకారులు రచయితలను ప్రోత్సహించేవారు. అనేక అవార్డులు సాధించిన నాటకకర్త కె.ఎల్.నరసింహారావు తాను తొలినాళ్ళలో రాసిన నాటకాన్ని చదివించుకున్న తొలిశ్రోత, తనకు ప్రోత్సాహం ఇచ్చిన వ్యక్తీ కోదాటియే అని వ్రాసుకున్నారు.
ఆంధ్ర రాష్ట్ర, అఖిల భారత కాంగ్రెస్ సభ్యులుగా ఉన్నారు. కొంతకాలం రాష్ట్ర స్థాయి సహకార సంఘానిని అధ్యక్షులుగా పనిచేశారు. ఇవికాక ఆంధ్రప్రదేశ్ గ్రంథాలయ సంస్థ అధ్యక్షునిగా, గాంధీ స్మారక నిధి కార్యదర్శిగా, గాంధీ భవన్ మేనేజింగ్ ట్రస్టీగా, సర్వోత్తమ గ్రంథాలయానికి అధ్యక్షునిగా ఆయన వ్యవహరించారు. కృష్ణదేవరాయాంధ్ర భాషానిలయం అధ్యక్షులుగా, భాగ్యనగర ఖాదీ సమితి కార్యదర్శిగా కూడా పనిచేశారు.
కాకతీయ విశ్వవిద్యాలయం కోదాటికి గౌరవ డాక్టరేట్ ప్రదానం చేసింది.
వృషభం
వృషభం అనగా ఎద్దు. వృషభం అనునది రాశి చక్రంలో రెండవ రాశి.. కృత్తికా నక్షత్రంలోని మూడు పాదాలు, రోహిణీ నక్షత్రంలోని నాలుగు పాదాలు, మృగశిరా నక్షత్రంలోని రెండు పాదాలు కలిసి వృషభరాశిగా వ్యవహరిస్తారు. వృషభరాశికి అధిపతి శుక్రుడు. ఇది ఆంగ్ల మాసంలో మే మాసం సగము నుండి జూన్ మాసం సగము భాగం వరకు ఉంటుంది. 
వృషభరాశి వారికి మధ్య వయసు నుండి జీవితము యోగవంతముగా ఉటుంది. ఇతరుల మాటలను లక్ష్య పెట్టరు. శ్రమ పడవలసిన వలసిన సమయములో శ్రమ పడని కారణముగా ఇబ్బమ్దులను ఎదుర్కొంటారు. అందరి మాటలను విని తుదకు తాము అనుకున్నదే చేస్తారు. భాగస్వాములు, మిత్రులు ధైర్యవంతులు, ప్రతిభావంతులు ఉండరు. తాత ముత్తాతలు ప్రతిష్ఠ కల వారుగా ఉంటారు. కుటుంబ ప్రతిష్ఠ విరికి అధికముగా ఉంటుంది. విలునామాలు లాభిస్తాయి. వంసపారపర ఆస్తులు అభివృద్ధి ప్రారంభములో కుంటువడుతుంది. వీరికి వంశ పారంపర్యంగా లభించే అస్తులకన్నా ప్రచారము అధికముగా ఉంటుంది. కచ్చితంగా వ్యవహరిస్తారు. వ్యాపార విస్తరణలో భార్య వైపు బంధువుల సహకారము లభిస్తుంది. లెక్కల విషయములో ఎవరికీ మినహాయింపులు ఉండవు. కూతురు విషయములో కొంత వెసులుబాటు ఉంటుంది. కళా సంబంధిత వృత్తి వ్యాపారాలు లాభిస్తాయి. కష్టాలు భయపెట్టినా కిందకు పడదోయవు. అదృష్టానికి దగ్గరగా జీవితము నడుస్తుంది. మీ ప్రతి విజయానికి వేరొకరిని కారణంగా ప్రజలు భావిస్తారు. సన్నిహితులు సహితము విమర్శిస్తారు. మంచి సలహాదారులుగా రాణిస్తారు.
కొన్ని విషయాలలో వీరి సలహాలను పొందిన వారు వీరిని సర్వస్వముగా భావిస్తారు. విలాసవంతమైన జీవితము గడుపుతారు. ప్రారంభ జీవితానికి తరువాత జీవితానికి సంబంధము ఉండదు. వివాహానంతర జీవితము బాగుంటుంది. సహచరులు, బంధువులు వీరిని అదుపులో ఉంచ లేరు. ఒక్క జ్యేష్ట కుమార్తె విషయములో మాత్రమే మినహాయింపు ఉంటుంది. ఆధ్యాత్మిక విషయాలు సేవా కార్యక్రమాలు జీవితములో ప్రధాన పాత్ర వహిస్తాయి. వీరి స్వంత మనుషులె విరి విషయాలను భయత పెట్టనంత వరకు విరికి ఇబ్బందులు ఎదురు కావు. మాట సహాయము చేసి ఇబ్బందులను విమర్శలను ఎదుర్కొంటారు. వీరికి శని దశ యోగిస్తుంది.
కలశం
కలశం లేదా కలశి అనగా సన్నని మూతి కలిగి నీటితో నింపబడిన చిన్న పాత్ర.. కలశాన్ని త్రిమూర్త్యాత్మకంగా భావించి పూజించడం, విజయం కోసం ఆశీస్సులు కోరడం హిందువుల సాంప్రదాయం. మానవ జీవితాన్ని నీటితో నిండిన కుండతో పోలుస్తారు. అంటే అది ప్రాణానికి ప్రతీక. అందువలన ప్రార్థనలలో, పుణ్యకార్యాలలో, పట్టాభిషేకాలలో, నూతన గృహ ప్రవేశాలలో, తీర్థయాత్ర ప్రారంభ సమయాలలో ఇలాంటి అనేక సందర్భాలలో కలశ ఆరాధన లేదా కలశ పూజ చేయడం ఆనవాయితీగా మారింది.
తెలుగు భాషలో కలశము అనే పదానికి వివిధ ప్రయోగాలున్నాయి. కలశము లేదా కలశి అనగా నామవాచకం A vase, flagon, or water pot: కుండ అని అర్ధం. హస్తసాముద్రంలో కలశరేఖలు certain lines in the palm of the hand. కలశమునిలుపు or కలశముపెట్టు or కలశస్థాపనము చేయు the preliminary rite of solemnly placing a vase. కలశపూజ the adoration paid to that vessel, being the principal rite in all religious celebrations. కలశాబ్ధి అనగా పాల సముద్రం The ocean of milk. కలశబ్ధిజ అనగా లక్ష్మీదేవి. కలశీసుతుడు or కలశీసంభవుడు The "Vase-born" కలశం నుండి జన్మించిన అగస్త్యుడు. who was born in a pot.
మంత్ర జలంతో నింపబడిన కలశాన్ని పూజా మందిరంలో స్థాపించాలి. అందుకోసం కలశానికి చుట్టూ పసుపు రాసి, మూడు చోట్ల కుంకుమ బొట్లు పెట్టాలి. కలశ జలంలో గంధం, అక్షతలు, పుష్పాలు ఉంచాలి.
అర్ధం: కలశ ముఖంలో విష్ణుమూర్తి, కంఠ భాగంలో శివుడు, మూల భాగంలో బ్రహ్మదేవుడు, మధ్య భాగంలో మాతృగణాలు ఆశ్రయించి ఉన్నారు. కలశంలోని జలాల్లో సాగరాలన్నీ, సప్తద్వీపాలతో కూడిన భూమి, ఋగ్వేద, యజుర్వేద, సామవేద, అధర్వణ వేదాలు, వేదాంగాలతో సహా సమస్త దేవతా గణాలు ఆశ్రయించి ఉన్నారు. సమస్త పాపాలను తొలగించడానికి వారంతా వచ్చెదరు గాక !
అడ్డము
అడ్డము (ఆంగ్లం: Transverse plane) అనగా నిలువుకు వ్యతిరేకంగా చెప్పడమైనది. ఒక శరీరాన్ని లేదా వస్తువును అడ్డంగా కోసినప్పుడు పైభాగం (Superior or Upper portion) లేదా క్రింది భాగాలు (Inferior or Lower portion) గా విభజించినట్లౌతుంది.
తెలుగు భాషలో అడ్డము అనే పదానికి వివిధ ప్రయోగాలున్నాయి. [ aḍḍamu ] or అడ్డమైన aḍḍamu. [Tel.] adj. Cross. నన్ను అడ్డమైన మాటలు ఆడినాడు he reviled me. అడ్డమైనకూళ్లు any food that comes to the hand. నాకు అడ్డమైనపని పెట్టుతున్నాడు he employs me in anything that comes to hand. వాడు అడ్డదోవలు తొక్కుచున్నాడు he goes the wrong way to work. అడ్డకట్ట aḍḍa-kaṭṭa. [Tel.] n. A dam or bank, an embankment. సేతువు, చేలకు నీళ్లు నిలిచేటందుకు కట్టిన గట్టు. అడ్డకత్తి aḍḍakatti. A broad sword. పట్టిసము. అడ్డకమ్మి aḍḍa-kammi. A cross piece, the cross selvage in cloth. అడ్డకర్ర aḍḍa-karra. A cross-piece of timber: an obstacle: a bar. విఘూతము. నా పనికి అడ్డకర్రలు వేయుచున్నాడు he throws difficulties in my way. See అడ్డము. అడ్డగోడ addagōḍa a cross-wall. అడ్డచాపు aḍḍa-tṣāpu. A cross beam. అడ్డవాసము. అడ్డతల aḍḍa-tala. A narrow projecting head: having a narrow fore head. నిడుపు తల. అడ్డదూలము aḍḍa-dūlamu. A cross beam. అడ్డదోవ aḍḍa-dōva. A crossway. అడ్డపలక aḍḍa-palaka. A cross plank. అడ్డపట్టె. aḍḍa-paṭṭe. A thick board drawn by two oxen used for smoothing a ploughed field after the grain is sown. మడిసమముచేసే మాను. అడ్డుపడు aḍḍa-paḍu. [Tel.] v. n. To interpose, to help; to obstruct, impede. విఘూతమగు, వారించు. నా పనికి అడ్డుపడ్డాడు he threw obstacles in my way. భార్యను కొట్టబోతే కొడుకు అడ్డుపడినాడు as he was going to strike his wife his son interposed. నేనడ్డపడకపోతే వాండ్లు వత్తురు had I not interposed they would have died. అడ్డపాటు aḍḍa-pāṭu. [Tel.] n. Obstacle, hindrance, obstruction. అడ్డి, విఘ్నము. అడ్డబాస aḍḍa-bāsa. n. A nose jewel. బులాకి. అడ్డబొట్టు aḍḍa-boṭṭu. A cross mark worn by the Hindus on their fore-head. అడ్డమాను aḍḍa-mānu. A cross bar. వాడు అడ్డవాట్లు వేస్తున్నాడు he throws impediments in the way.
అడ్డము పదానికి ఇతర ప్రయోగాలు n. Obstacle, hindrance, A screen. అభ్యంతరము, ఆటంకము, చటు. A pledge తాకట్టు నీ మాటకు అడ్డము లేదు no one will resist you. వాండ్లకు మాకు గోడ అడ్డముగా ఉండినది there was a wall between them and us. ఒక నగను అడ్డము పెట్టి యిరువైరూపాయలు తెచ్చాడు he pawned a jewel and got twenty rupees. నా పనికి అడ్డము వచ్చాడు he opposed my endeavours. మొగుణ్ని అడ్డముపెట్టుకొని తానే అన్ని పనులు చూచుకొనిపోయినది she used her husband as a screen and carried on the business. వాడు తండ్రికి అడ్డమాడుతాడు he opposes or contradicts his father. తిరుపతికి పోయేలోగా మూడేళ్లు అడ్డమువస్తవి there are three rivers to cross on the way to Tirupati. ఏదో ఒకటి వచ్చి అడ్డముపడినది something has got in the way. వానికి అడ్డము తగిలినారు they interrupted him. కొంతదూరము దోవనే పోయి అవతల అడ్డము తిరిగినాడు or అడ్డము తొక్కినాడు he went along some way and then cut across. "కరాగ్రములు దృష్టులకడ్డమిడుచు." BD. iv. 1532. అడ్డముగా aḍḍamu-gā. [Tel.] adv. Crosswise, across, transversely. చెట్టు కండ్లకు అడ్డముగానున్నది the tree intercepts the view, నేను అడ్డముగా నిలిస్తిని I stood in his way.
గూగుల్ వేవ్
గూగుల్ వేవ్ అనేది ఒక సరికొత్త ఆన్‌లైన్ కమ్యూనికేషన్ ఉపకరణం. దీనిని ఉపయోగించి వెబ్ ద్వారా ఒకేసారి చాలా మంది తమలో తాము సంభాషిస్తూ పత్రాలను తయారు చేయవచ్చు. గూగుల్ వేవ్ ను తయారు చేసిన వారి మాటల్లో చెప్పాలంటే "ఈ మెయిల్" ఈ కాలంలో కనుగొనబడి ఉంటే ఏ విధంగా ఉంటుందో గూగుల్ వేవ్ అలాంటిది." మొదటిలో వేవ్ ను వాడటం క్లిష్టంగా ఉన్నా దీన్ని ఉపయోగించగలిగే సంధర్భాలు చాలానే ఉన్నాయి.
బొబ్బ
బొబ్బ (ఆంగ్లం: Blister) చర్మం లేదా శ్లేష్మపు పొరలలో ఏర్పడే ద్రవాల్ని కలిగిన తిత్తులు. ఇవి అధిక రాపిడి, అగ్ని లేదా కొన్ని రసాయనాలు మరియు అంటు వ్యాధులలో ఏర్పడతాయి. చాలా బొబ్బలు సీరం లేదా ప్లాస్మాతో నిండివుంటాయి. అయినా కొన్ని రకాల బొబ్బలు రక్తం లేదా చీము కలిగివుంటాయి.
తెలుగు భాషలో బొబ్బ కు కేక, పెద్దఅరుపు అని కూడా అర్ధమున్నది. పొక్కు. అగ్గిబొబ్బలు ఒక రకమైన బొబ్బలు.
చర్మం మీద అతిగా రాపిడి కలిగించడం వలన బొబ్బలు ఏర్పడతాయి. ఇవి కొత్త చెప్పులు ధరించిన కొత్తలో సామాన్యంగా చూస్తాము. అందువలన బొబ్బలు చేతులకు మరియు ఎక్కువ దూరాలు నడిచినా పరుగెత్తినా పాదాలలో కలుగుతాయి. బొబ్బలు చర్మం తడిగా ఉన్నప్పుడు మరియు ఉష్ణ ప్రాంతాలలో త్వరగా ఏర్పడతాయి, ఇదే దాపిడి ఎక్కువ కాలంగా తక్కువ మోతాదులో కలిగితే ఆనెలు ఏర్పడతాయి. ఇవి రెండూ కూడా పుండుగా మారే ప్రమాదం ఉంటుంది. మధుమేహం, మరికొన్ని నరాల లేదా రక్తనాళాల వ్యాధులలో ఈ విధంమైన కాంప్లికేషన్ చూస్తాము.
బయటవుండే ఉష్ణోగ్రతలో అధిక వ్యత్యాసం కలిగినప్పుడు బొబ్బలు ఏర్పడతాయి. ఇవి అగ్ని ప్రమాదాల మూలంగా చర్మం కాలినప్పుడు సాధారణంగా చూస్తాము. అలాగే అతిగా చలిగా ఉండే ప్రాంతాలలో మంచు మీద నడిచినప్పుడు కూడా పాదాలు బొబ్బలెక్కుతాయి.
కొన్ని రకాల వైరస్ సంబంధిత వ్యాధులలో చర్మం లేదా శ్లేష్మ పొరలు బొబ్బలెక్కుతుంది. ఉదా: మశూచి, ఆటలమ్మ
బొల్లి
బొల్లి లేదా బొల్లి మచ్చలు (Vitiligo) ఒక రకమైన చర్మ వ్యాధి.
తెల్ల మచ్చలు (Depigmentation) మానవులలో ల్యూకోడెర్మా లేదా విటిలిగో వ్యాధుల వలన ఏర్పడతాయి.ఆయుర్వేద పరిభాషలో శ్విత్రం అని పిలిచే ఈ తెల్ల మచ్చల వ్యాధిని ఆధునిక వైద్యులు ల్యూకోడర్మాగానూ విటిలిగో గానూ పిలుస్తారు. ఇది శరీర అంత ర్భాగాల్లో ఏమాత్రం దుష్ప్రభావం చూపకుండా కేవలం చర్మం మీదే వ్యాపించే వ్యాధి. ఇది మెలినోసైడ్స్‌లో ఏర్పడిన కొన్నిలోపాల వల్ల ఏర్పడే సమస్య. మెలినోసైడ్స్ దెబ్బ తినడం వల్ల చర్మానికి ప్రాణమైన మెలినిన్ తయారు కాదు. దాని ఫలితమే తెల్ల మచ్చలు లేదా ల్యూకోడెర్మా/ విటిలిగో సమస్య.
తెల్ల మచ్చల వ్యాధిని విటిలిగో ల్యూకోడర్మా, అని రెండు వేరు వేరు పేర్లతో పిలవడంలో వేరు వేరు కారణాలు కనిపిస్తాయి. విటిలిగో అన్నది శరీరంలోని ఏ భాగంలోనైనా రావచ్చు. ల్యూకోడర్మా మాత్రం కొన్ని అరుదైన ప్రదేశాల్లో మాత్రమే అంటే పెదాలుచ, జన,నాంగాలు, అరిచేతులు, అరిపాదాలు ఇలా చర్మం బాగా పలుచగా ఉండే ప్రదేశాల్లో మాత్రమే వస్తుంది. వాత, పిత్త, క ఫ దోషాల పాత్రలే ఈ వ్యాధికి మూలం. సాధారణంగా శరీరంలో కొన్ని అరుదైన ప్రదేశాల్లో మాత్రమే ఉండే ఈ మచ్చలు ఒక్కోపారి శరీరం మొత్తం వ్యాపించే ప్రమాదమైతే ఉంది. చాలా మందికి ఎక్కువ కాలమే పట్టినా కొందరిలో కేవలం ఏడాది కాలంలోనే ఈ వ్యాధి శరీరంలోని అన్ని భాగాలకూ పాకవచ్చు.
తెల్లమచ్చల వ్యాధి చర్మానికే పరిమితమైన వ్యాధే అయినా చర్మంలోనే మూడు విభాగాలు ఉంటాయి. అవి ఎపిడెర్మిస్, డెర్మిస్, హైపోడెర్మిస్. ఎపిడెర్మిస్‌ను పరిశీలిస్తే, వాటిలో కెరటోసైట్స్, మెలనో సైట్స్, లాంగర్‌హాండ్స్ అనే వివిధ కణజాలం ఉంటుంది. మెలనోసైట్స్ అనేవి సహజంగా మెలినిన్ అనే పదార్థాన్ని ఉత్పత్తి చేస్తుంటాయి. అయితే కొందరిలో ఈ ఉత్పత్తి బాగా తగ్గిపోతుంది. దీనికి కారణాలు అనేకం. చర్మానికి అవసరమైన వర్ణాన్ని, వెలుగునూ ఇచ్చేది పిత్తం ప్రత్యేకించి భ్రాజక పిత్తం ఈ పాత్రను నిర్వహిస్తుంది. భ్రాజకం అంటేనే ప్రకాశం. చర్మానికి అది అందించే అంశం కూడా అదే. ఎప్పుడైతే భ్రాజక పిత్తంలోనే లోపం ఏర్పడుతుందో అది తెల్లమచ్చల వ్యాధి మొదలవుతుంది. శ్విత్రం వ్యాధిలో వచ్చే మచ్చలు అందరిలోనూ తెలుపు రంగులోనే ఉంటాయని కూడా కాదు. కొందరిలో ఇవి ఎరుపు రంగులోనూ ఉండవచ్చు. శరీరంలో సహజంగా ఉండే టైరోసిన్ అనే ఒక ఎంజైము ఇది మెలినోసైట్స్‌ను ఉత్పత్తి చేస్తూ ఉంటుంది. టైరోసిన్‌లో లోపాలు ఏర్పడి ఎప్పుడైతే మెలనోసైట్స్ వృద్ధి పూర్తిగా ఆగిపోతుందో అప్పుడే తెల్ల మచ్చలు వస్తాయి. లోపం చిన్న స్థాయిలో ఉన్నప్పుడు ఎర్రటి మచ్చలు, సమస్య తీవ్రంగా ఉన్నప్పుడు తెల్ల మచ్చలు ఏర్పడతాయి.
బోడి
బోడి (Bald or Baldness) అనగా తల మీద వెండ్రుకలు పోవు వ్యాధి. దీని మూలంగా బోడితల లేదా బోడిగుండుగా మారుతుంది.
తెలుగు భాషలో బోడి పదానికి వివిధ ప్రయోగాలున్నాయి. బోడ [ bōḍa ] , బోడి or బోడు bōḍa. [Tel.] adj. Bald, bare, hornless, cropped. n. A monk. సన్యాసి. బోడితల bald-head. బోడితలతో వచ్చినాడు he came with his head bare or uncovered. బోడిఆవు a hornless cow. బోడిఅమ్ము a blunt arrow, an arrow without a point. వారిని బాగా బోడిచేసినాడు he stripped them bare, or plundered them. బోడియేనుగు a tuskless elephant. బోడిచెట్టు a pollard or a tree with the boughs cut off. బోడతీరువ gross tax (as on a crop) without deducting charges. "ఆసపడిబోడవైన నేనగుదుగాని యింటి సొమ్మెక్కకాసైన నియ్య." S. ix. 3. బోడడు a bald headed man, బోడివాడు. బోడతరము bōda-taramu. n. A plant, Sphœranthus indicus. శ్రావణీ, ముండినిచెట్టు. Ainslie. 167. బోడలు bōḍalu. n. Hornless cattle. కొమ్ములురాని పశువులు. బోడసరము Same as బొడ్డసరము. (q. v.) బోడికోడి bōḍi-kōḍi. [Tel.] n. A coot, Fulica atra (F.B.I.) బోడించు or బోడిచేయు boḍinṭsu. v. a. To make bald to crop the hair on the head entirely, to shave the hair on the head entirely, to shave the head entirely bare. బోడింపు boḍimpu. n. The act of removing the hair on the head entirely. బోడిచేయుట.
బోడి [ bōḍi ] bōḍi. [Tel.] n. One that has a boly. మేనుగలది, as చిగురకుబోడి, పువ్వుబోడి.
భారతదేశంలోని రాజకీయ పార్టీల జాబితా
భారతదేశంలో ఉన్న బహు-పార్టీ విధానం గణనీయంగా చిన్న ప్రాంతీయ పార్టీలను కలిగి ఉంది. నాలుగు లేదా ఎక్కువ రాష్ట్రాలలో గుర్తింపు కలిగి ఉంటే అవి జాతీయ పార్టీలు అవుతాయి. వాటికి ఈ స్థితిని భారతదేశం యొక్క ఎన్నికల కమిషన్ ఆమోదిస్తుంది, ఇది నియమిత కాలాలలో వివిధ రాష్ట్రాలలో జరుగు ఎన్నికల ఫలితాలను సమీక్షిస్తుంది. ఈ గుర్తింపు వలన కచ్చితమైన గుర్తింపులకి రాజకీయ పార్టీలు తిరిగి వారి పరిస్థితి మారేదాకా అసాధారణమైన యాజమాన్య హక్కు కలిగి ఉండడానికి సహాయపడుతుంది, ఉదాహరణకి పార్టీ గుర్తు. అక్టోబర్ 2004 నాటికి ఉన్న జాతీయ పార్టీలు దిగువన ఇవ్వబడ్డాయి.
భారతదేశ రాజ్యాంగ శాసనం ఒడంబడిక ప్రకారం భారతదేశంలో, న్యూ ఢిల్లీలో కేంద్ర ప్రభుత్వం మరియు వివిధ రాష్ట్రాలలో ఇంకా కేంద్రపాలిత ప్రాంతాలలో రాష్ట్ర ప్రభుత్వాలు చట్టమూలంగా ఉండాలని ఉంది. ఫలితంగా, భారతదేశంలో ప్రదేశాల(ప్రాంతీయ) మీద ఉన్న పార్టీల యొక్క ప్రభావం ఆధారంగా అవి జాతీయ మరియు రాష్ట్రీయ పార్టీలుగా విభజన చేయబడతాయి.నేరుగా జరిగిన ఎన్నికలలో ప్రజల అంగీకారంతో ఎన్నుకున్న ప్రతినిధులతో లోక్ సభ రూపకల్పన చేయబడుతుంది. రాజ్యాంగం ప్రకారం ఈ సభలో గరిష్ఠ సభ్యుల సంఖ్య 552, రాష్ట్రాల నుంచి 530 సభ్యులు ఎన్నికలలో ప్రాతినిధ్యం వహిస్తారు, 20 మంది సభ్యులు కేంద్రపాలిత ప్రాంతాలనుంచి ప్రాతినిధ్యం వహిస్తారు మరియు ఒకవేళ ఆ వర్గం వారు సభలో తగినంత మంది లేరని భావిస్తే గౌరవనీయులైన రాష్ట్రపతిచే ఇద్దరు ఆంగ్లో-ఇండియన్లను ఎంచుకుంటారు. మొత్తం ఎన్నికల సభ్యత్వ సీట్లను ఒకొక్క రాష్ట్రంలో ఉన్న జనాభా సంఖ్య నిష్పత్తి ఆధారంగా పంపిణీ చేస్తారు, ఇప్పటివరకూ అదే అభ్యాసంలో ఉంది, ఇది అన్ని రాష్ట్రాలలో ఒకే విధంగా ఉంది.
రాష్ట్రంలో జరిగిన ఎన్నికలలో వచ్చిన మొత్తం ఓట్లు లేదా సీట్ల ఆధారంగా ఎన్నికల కమిషన్ ఒక పార్టీని రాష్ట్రపార్టీగా గుర్తించవచ్చు. రాష్ట్రపార్టీగా గుర్తింపు పొందిన పార్టీ ఆ రాష్ట్రంలో ఒక కచ్చితమైన పార్టీ గుర్తును భవిష్యత్తు ఉపయోగానికి ఉంచుకునే అవకాశం ఉంది. ఒక పార్టీ ఒక రాష్ట్రం కన్నా ఎక్కువ చోట్ల గుర్తింపు పొందవచ్చు. ఒక పార్టీ నాలుగు రాష్ట్రాలలో గుర్తింపు పొందితే దానంతట అదే జాతీయ పార్టీ అయిపోతుంది. గుజరాత్ ఇంకా హిమాచల్ ప్రదేశ్ డిసెంబరు 2007 అసెంబ్లీ ఎన్నికలు వస్తుండగా గుర్తింపు పొందిన రాష్ట్ర పార్టీల జాబితా దిగువన ఇవ్వబడింది.[2] పార్టీ గుర్తింపు పొందిన రాష్ట్రం పేరును ఇవ్వబడినది, అయినప్పటికీ ఆ పార్టీ అక్కడకన్నా చాలా రాష్ట్రాలలో ఇంకా కేంద్రపాలిత ప్రాంతాలలో చురుకుగా ఉండవచ్చు.
అధిక సంఖ్యలో రాజకీయ పార్టీలు జాతీయ లేదా రాష్ట్ర పార్టీగా గుర్తింపు సంపాదించకుండా ఎన్నికల కమిషన్ వద్ద నమోదు కాబడతాయి. ఎన్నో సందర్భాలలో రిజిస్ట్రేషన్ అలానే ఉంటుంది, అయిననూ ఆ పార్టీని తొలగించి ఉండవచ్చు లేదా చాలా సంవత్సరాల క్రితం ఇంకొక దానితో వేరే విధంగా కలిసి ఉండవచ్చు. అక్టోబర్ 2005 ఎన్నికలు రాబోతుండగా ఎన్నిక కమిషన్ ఈ దిగువన రిజిస్టర్ అయ్యి గుర్తింపు పొందని 730 పార్టీలను ఇవ్వబడినది:
భారతదేశంలోని చాలా రాజకీయ పార్టీలు ఎన్నికల కమిషన్ వద్ద అసలు రిజిస్టరే కాలేదు.
1990 నుంచి, భారత ఎన్నికల సముదాయం తగినరీతిలో రాష్ట్ర మరియు జాతీయ స్థాయిలలో చీలికతో కూడిన తీర్మానాలను ఇస్తోంది. దీనివల్ల ఆదర్శాలలో కొద్దిగా (మరియు కొన్నిసార్లు సిద్దాంత)భేదాలు ఉన్న పార్టీలు అధికారంలో భాగం తమకుందని అడగటానికి ఏకమవుతున్నాయి. భారతదేశంలో ఈ క్రిందవి సమ్మేళనం జరిగిన రాజకీయ పార్టీలు.
==సూచనలు...
[[వర్గం:పొలిటికల్ పార్టీస్ ఇన్ ఇండియా]
ఇండియా లో ఒకా మంచి నాయకుడు కావలి
ప్రత్యేక రాష్ట్ర ఉద్యమాలు
2000 లో ఉత్తరాంచల్‌ ,జార్ఖండ్ ‌, చత్తీస్‌గఢ్‌ రాష్ట్రాల యేర్పాటుతో అక్కడి ఉద్యమాలు పరిష్కారమయ్యాయి.తెలంగాణ  ప్రత్యేక రాష్ట్ర ఏర్పాటు ప్రక్రియ ప్రారంభమవుతోందని కేంద్ర ప్రభుత్వం ప్రకటించింది.విశాలాంధ్ర చీలితే జై ఆంధ్ర ,గ్రేటర్ రాయలసీమ ,ఉత్తరాంధ్ర లాంటి డిమాండ్లు మళ్ళీ తలెత్తుతున్నాయి.ఇప్పుడు దేశంలో దాదాపు 15 ప్రత్యేక రాష్ట్రాల కోసం డిమాండ్లు ఉన్నాయి.
సంగీత నృత్య కళాశాల
సంగీత నృత్య కళాశాలలు మన రాష్ట్రంలో ప్రభుత్వం నడుపబడుతున్నవి 12 పనిచేస్తున్నాయి.
సాంస్కృతిక శాఖ
సాంస్కృతిక శాఖ (Department of Culture) ఆంధ్ర ప్రదేశ్ ప్రభుత్వంలోని యువజన పురోగతి, పర్యాటన, సంస్కృతి శాఖ లోవిభాగము. ఇది తెలుగు సంస్కృతి వైభవాన్ని దశ దిశలా చాటాలని, తెలుగు కళల ఔన్నత్యాన్ని నేటి తరానికి, రేపటి తరానికి ప్రదర్శించాలని, తెలుగు కళాకారుల ప్రతిభను విశ్వవ్యాప్తం చేయాలన్న ఉద్దేశంతో 1981 సంవత్సరంలో స్థాపించబడింది. 2010 లో ఆంధ్ర ప్రదేశ్అధికార భాషా సంఘమును దీనిలో విలీనం చేశారు, అలాగే పొట్టి శ్రీరాములు తెలుగు విశ్వవిద్యాలయం ఉన్నత విద్యా శాఖ నుండి దీని పరిధిలోకి మార్చబడింది.
లీలాశుకుడు
లీలాశుకుడు ఒక గొప్ప వాగ్గేయకారుడు మరియు శ్రీ కృష్ణ కర్ణామృతం రచనచేసిన మహాకవి. ఇతడు జయదేవుడు తర్వాత 13వ శతాబ్ద కాలంలో శ్రీకృష్ణ భక్తిని అత్యున్నత స్థాయికి తీసుకొనిపోయాడు.
ఇతడు ఆంధ్రప్రదేశ్ లోని కృష్ణా జిల్లా శ్రీకాకుళం ప్రాంతంలో నివసించేవాడని ప్రతీతి. ఇతడు రచించిన కృష్ణ కర్ణామృతంలోని శ్లోకాలు గానానికి, నృత్యానికి, అభినయానికి, చిత్రలేఖనానికి, శిల్పానికి ఉపయోగపడే రచనలుగా చెప్పవచ్చును.
శ్రీ కృష్ణ కర్ణామృతం మూడు ఆశ్వాసాల భక్తి కావ్యం. మూడింటిలోను 110 చొప్పున శ్లోకాలున్నాయి. మొదటి ఆశ్వాసంలో శ్రీకృష్ణుని సాక్షాత్కారం, రెండవ ఆశ్వాసంలో శ్రీకృష్ణుని వివిధ లీలా విశేషాలు, మూడవ ఆశ్వాసంలో శ్రీకృష్ణుని జీవితంలోని అనేక ఘట్టాలు వర్ణించబడ్డాయి. దీనిలోని శ్లోకాలను సంగీత సభలలో రాగమాలికలుగా గానం చేయడం పరిపాటి.
శ్రీ కృష్ణ లీలా తరంగిణి
శ్రీ కృష్ణ లీలా తరంగిణి సుప్రసిద్ధ వాగ్గేయకారుడు నారాయణ తీర్ధులు రచించిన భక్తి కావ్యం. దీనిని భాగవతం లోని దశమ స్కందంలోని ప్రధాన ఘట్టాలను ప్రాతిపదికగా తీసుకొని రచనచేశాడు. దీనిలో 12 తరంగాలు మరియు 156 కీర్తన లు ఉన్నాయి. దీనికోసం 36 రాగాలు వాడారు.
డమరుకం
డమరుకం (Damaru) ఒక వాద్య పరికరం. దీనిని జానపద కళలలో బుడబుక్కల వారు మరియు ఒగ్గు కథకులు ఉపయోగిస్తారు. బుడబుక్కల వారు దీనిని వాయిస్తున్నందున పల్లెల్లో దీనిని బుడబుక్క అని కూడ అంటారు. భుడబుక్కలవారు దీనిని వాయిస్తూ... "అంబ పలుకు జగదంబా పలుకూ... ఆకాశవాణీ పలుకు...;. ఒక చెవి ఆకాశం వైపు పెట్టి ఏదో వినిపిస్తున్నట్టు నటిస్తూ ... తరువాత బుడబుక్కను వాయిస్తూ ... ఆ ఇంటి వారికి రాబోయే కష్ట సుఖాలను ఏకరువు పెడతారు.
ఇది పరమశివుని హస్తభూషణం. శివ తాండవం నృత్యంలో బహుళ ఉపయోగంలోనిది.
కంజీర
కంజీర (ఆంగ్లం: Kanjira) ఒక విధమైన వాద్య పరికరం. వీనిని మృదంగం వాద్యానికి సహకారంగా ఉపయోగిస్తారు.
ఢిక్కి లేదా కంజీర అనగా ఒక జానెడు వ్వాసం కలిగి చెక్క చట్రానికి ఒక వైపు చర్మం వేసి వుంటుండి. ఆ చట్రానికి చుట్టూ గజ్జెలు కూర్చి వుంటారు. దీనిని ఎక్కువగా భజనలు చేసేవారు వాడుతారు. ప్రక్క వాయిద్యాలు లేకుండా కూడ దీనిని వాడుతారు.
తంబుర
తంబుర (Tambura) ఒక విధమైన తంత్రీ వాద్య పరికరం. ఇది చూడడానికి వీణ మాదిరిగా ఉంటుంది.
తంబుర అనగా ఇదొక తంత్రీ వాయిద్యం. ఇందులో చాల రకాలున్నాయ్. సొరకాయ బుర్రతో చేసిన వాటికి రెండు లేద ఒక తంత్రి మాత్రమే వుంటుంది. వీటిని తత్వాలు పాడేవారు ఎక్కువగా వాడుతారు. దీనిని వాడటానికి ప్రక్క వాయిద్యాలతో పని లేదు. కేవలం తాళాలు మాత్రం ప్రక్క వాయిద్యంగా వుంటే సరిపోతుంది. ఇంకో రకం: దీనికి అనేక తంత్రులు కలిగి కర్రతో చేసినదై వుంటుండు. వీటిని బుర్రకథకులు, ఒగ్గు కథకులు ఉపయోగిస్తారు. దీనిని ప్రక్కవాయిద్యాల తోనే ఉపయోగిస్తారు. దీనికి ప్రక్కవాయిద్యం తప్పని సరిగా గుమ్మెత్త వుంటుంది.
దాట్ల పద్మజ
దాట్ల పద్మజ పెంటపాడు ప్రభుత్వ పోస్ట్‌ బేసిక్‌ పాఠశాలలోని బధిరులకు సమగ్ర విద్యావిధానం (ఐఈడీసీ) కేంద్రంలో రిసోర్స్‌ టీచరు. తన కుమార్తె గొంతు మూగబోవడం ఆ తల్లిని కలిచివేసింది. తన కూతురే కాదు వందలాది బాధిత విద్యార్థుల్లో ఆత్మ విశ్వాసాన్ని నింపాలని ఆమె కంకణం కట్టుకుంది. అందుకు సంబంధించిన శిక్షణను హైదరాబాదులో పూర్తి చేసుకుంది. మూగ విద్యార్థులకు స్పీచ్‌ థెరపీ, ఆడిటర్‌ ట్రయినింగ్‌ల ద్వారా శిక్షణ ఇస్తున్నారు. పాఠ్యాంశాలను అర్థం చేసుకోవడంలో వచ్చే ఇబ్బందులను పరిష్కరిస్తున్నారు. సొంత ఖర్చుతో బోధనా పరికరణ సామగ్రిని తయారు చేసుకుని బధిరుల కోసం కృషి చేస్తున్నారు. పుట్టిన తర్వాత ఒకటిన్నర సంవత్సరాల నుంచి ఆరు సంవత్సరాలలోపు శిక్షణ ఇవ్వడం ప్రారంభిస్తే వారు సాధారణ విద్యార్థులుగా మారతారు. 70 శాతం రికవరీ కనిపిస్తుంది. సైగలను ప్రోత్సహించకుండా పెదాల కదలికల ద్వారా మొదలుపెట్టి క్రమం తప్పకుండా హియరింగ్‌ ఎయిడ్స్‌ దరించేలా చేసి వారిని అభివృద్ధి చేస్తున్నారు. స్పీచ్‌ ట్రయినర్‌, ఆడియోమీటరు, బోధించే గదికి సౌండ్‌ప్రూఫ్‌ ఏర్పాటు చేయగలిగితే విద్యార్థులు వేగంగా అభివృద్ధి చెందుతారని ఈమె సలహా.
కన్య
కన్నె, కన్య, కన్యక, కన్నియ, కన్నెపిల్ల (ఆంగ్లం: Virgin or Maiden) పురుష సాంగత్యము ఎరుగని ఆడ పిల్ల. పురుషులతో రమించకుండా బాలికలు తమ పవిత్రతను వివాహం వరకు జాగ్రత్తగా కాపాడుకోవడం కన్యాత్వం (Virginity or Maidenhood) అంటారు.
పరాశర ప్రకారం అష్ట వర్ష భవేత్ కన్యా. "అపూర్ణ దశవర్షా కన్యముద్వహేత్ " అని ఆపస్తంభం. సప్తవర్షా భవేద్గౌరీ, దశవర్షాతు నగ్నికా, ద్వాదశేతు భవేత్కన్యా, అత ఊర్ద్వం రజస్వలా"
భవిష్య పురాణం ప్రకారం 12 ఏళ్ళు దాటితే పుష్పవతి కాకున్నను సంభోగార్హత ఉంది. "వర్ష ద్వాదశకాదూర్ద్వం నస్యాత్పుష్పం బహిర్యది" అని కాశ్యప సంహిత.
హిందూ వివాహంలో కన్యా దానం ఒక ముఖ్యమైన భాగం. అనగా పెళ్ళి కూతురి తండ్రి తన కుమార్తెను పెండి కుమారునికి దానం ఇస్తాడు. కన్య అనే పదానికి పురుషలింగ పదం లేదు. పురుషునితో సంభోగించిన ఆడపిల్ల ఆ పురుషునికి కన్యత్వాన్ని ఇచ్చింది అని అంటారు. సంభోగం వల్ల స్త్రీకి గర్భం వస్తుంది కనుక హిందూమతంలో స్త్రీ కన్యాత్వానికి ప్రత్యేకత ఉంది. కనుక ఏ స్త్రీ అయినా వివాహం అయ్యే వరకూ తన కన్యత్వాన్ని కాపాడుకోవాలని అంటారు. సర్వసాధారణంగా వివాహమైన తర్వాత స్త్రీ తన భర్తకు కన్యాత్వాన్ని అర్పిస్తుంది. విధవరాలు లేదా విడాకులు పొందిన స్త్రీ కన్యాదానంగా ఇవ్వవడటానికి అర్హురాలు కాదు.
తెలుగు భాషలో కన్య పదానికి వివిధ ప్రయోగాలున్నాయి. కన్య, కన్యక, కన్నియ or కన్నె అనగా పెళ్ళికాని పడుచు. కన్య ఒక రాశి : కన్యారాశి (Virgo). విశేషణముగా కన్నె అనగా కొత్త అని అర్ధం. ఉదా: కన్నెమెరుగు, కన్నెకయ్యము లేదా యుద్ధారంభము. కన్నెబావి, కన్నెబెబ్బులితోలు, కన్నెమావి. కన్నెరికము, కన్యతనము or కన్యాత్వము అనగా కన్యగా జీవించడం (Maidenhood).నేడు టీనేజీ మరియు వివాహ వయసొచ్చిన ఆడపిల్లలు ప్రపంచీకరణ, పాశ్చాత్య విష సంస్కృతిలో పబ్, డేటింగ్, వీకెండ్ రేవ్ పార్టీ పోకడల వలన, మితిమీరిన స్త్రీ ఆర్థిక స్వేచ్ఛ-చదువులు వలన బాయ్ ఫ్రెండ్స్ ఉండటమే స్టేటస్ సింబల్ గా భావించి వారితో తిరుగుచూ తమ భవిష్యత్తును, స్త్రీ పవిత్రతను పాడుచేసుకొంటున్నారు. ఇటీవల కొన్ని హిందూ సంస్థలు నిర్వహించే సామూహిక వివాహాల్లో వధువులకు కన్యత్వ పరీక్షలు నిర్వహించవలసిన దుస్థితి ఏర్పడినది.
కన్య (అయోమయ నివృత్తి)
కన్య పురుష సాంగత్యము ఎరుగని ఆడ పిల్ల.
సరోద్
సరోద్ (ఆంగ్లం: Sarod) ఒక విధమైన వాద్య పరికరం. దీనిని ఎక్కువగా హిందూస్థానీ సంగీతంలో ఉపయోగిస్తారు.
ముత్యాలసరాలు
ముత్యాల సరాలు గురజాడ అప్పారావు (1862 - 1915) గారి గేయాల సంకలనము. దీనిని ఎమెస్కో వారు 1972 సంవత్సరంలో మొదటిసారిగా ముద్రించారు. దీనికి తెలుగులో కె.వి.రమణారెడ్డి మరియు ఇంగ్లీషులో పి. శేషాద్రి పీఠికలు రచించారు. సుప్రసిద్ధ చిత్రకారుడు బాపు ముఖచిత్రాన్ని చిత్రించారు.
మహాకవి డైరీలు
మహాకవి డైరీలు (ఆంగ్లమునకు తెలుగు) విశాలాంధ్ర ప్రచురణాలయం, విజయవాడ వారు 1954 సంవత్సరంలో ముద్రించారు. దీని రెండవ ముద్రణ 1961 లో విడుదలైనది. దీనికి అవసరాల సూర్యారావు గారు ముందుమాటను రచించారు.
ఇందులో మహాకవి గురజాడ అప్పారావు గారి డైరీలోని విశేషాంశాలను యధాతధంగా ముద్రించారు. మహాకవి తన డైరీని 1889 సంవత్సరం నుండి 1915 లో మరణించే వరకు రాశారు.
ఇందులో అప్పారావు నిర్యాణం తర్వాత అప్పటి పెద్దల సంతాప సందేశాలను చేర్చారు.
సంగ్రహ ఆంధ్ర విజ్ఞాన కోశము
సంగ్రహ ఆంధ్ర విజ్ఞాన కోశము తెలుగు భాషలో ప్రచురించబడిన విజ్ఞాన సర్వస్వము (Encyclopedia). దీనిని సంగ్రహ ఆంధ్ర విజ్ఞాన కోశ సమితి, హైదరాబాదు ప్రచురించినది. దీని సంపాదకవర్గానికి అధ్యక్షులుగా ప్రముఖ విద్యావేత్త మామిడిపూడి వెంకటరంగయ్య గారు వ్యవహరించారు.
ప్లవ
క్రీ.శ. 1901-1902 మరియు 1961-1962 లో వచ్చిన తెలుగు సంవత్సరానికి ప్లవ అని పేరు.